Tot U Koninkryk: Openbaring#109: Openbaring 21: Die verklarings van die Een wat op die troon sit
Openbaring#109: Openbaring 21: Die verklarings van die Een wat op die troon sit
Alles wat die vloek van sonde in die ou orde op die aarde tot gevolg gehad het, word mee weggedoen.
Op 21: Die verklarings van die Een wat op die troon sit: Hierdie skrywe
Die verklaring van die Een wat op die troon sit (Op 21:3-4)
Rev 21:3 En ek het ‘n groot stem uit die hemel hoor sê: Kyk, die tabernakel van God is by die mense, en Hy sal by hulle woon, en hulle sal sy volk wees; en God self sal by hulle wees as hulle God. Rev 21:4 En God sal al die trane van hulle oë afvee, en daar sal geen dood meer wees nie; ook droefheid en geween en moeite sal daar nie meer wees nie, want die eerste dinge het verbygegaan.
In hierdie verklaring word twee dinge gestel.
Ten eerste, die woning van God is nou by die mense.
Die woord “woon” beteken letterlik “om te tabernakel.”
God kom tabernakel by die mens!
Die shekinah-heerlikheid van God woon nou vir ewig onder die mens op die nuwe aarde.
God woon by, letterlik, in die midde van, die mens, om vir ewig vir die mens God te wees en om sy heerlikheid onder die mens te laat woon.
Ten tweede word bevestig dat die gevolge van die vloek in Genesis 3:16-19 opgehef en verwyder is (Op 21:4).
Alles wat die vloek van sonde in die ou orde op die aarde tot gevolg gehad het, is nou weggedoen.
Op die nuwe aarde sal daar nooit meer dood, droefheid, geween en moeite wees nie, want die eerste dinge (ou orde) het verbygegaan.
Die tweede verklaring van die Een wat op die troon sit (Op 21:5-8)
Rev 21:5 En Hy wat op die troon sit, het gesê: Kyk, Ek maak alles nuut. En Hy het aan my gesê: Skryf, want hierdie woorde is waaragtig en betroubaar. Rev 21:6 En Hy het vir my gesê: Dit is verby! Ek is die Alfa en die Oméga, die begin en die einde. Aan die dorstige sal Ek gee uit die fontein van die water van die lewe, verniet. Rev 21:7 Hy wat oorwin, sal alles beërwe; en Ek sal vir hom ‘n God wees, en hy sal vir My ‘n seun wees. Rev 21:8 Maar wat die vreesagtiges aangaan en die ongelowiges en gruwelikes en moordenaars en hoereerders en towenaars en afgodedienaars en al die leuenaars hulle deel is in die poel wat brand met vuur en swawel: dit is die tweede dood.
In hierdie verklaring word vier aspekte van die werke van God beklemtoon.
Eerstens, die bevestiging dat Hy wat op die troon sit alles nuut maak.
Daar is inderdaad agt nuwe dinge waarvan ons in Openbaring lees:
die nuwe Jerusalem (Op. 3:12);
die nuwe naam vir Christus (Op. 3:12);
die nuwe naam vir die oorwinnaars (Op. 2:17);
die nuwe lied van die verlostes (Op. 5:9);
die nuwe lied van die 144 000 (Op. 14:3);
die nuwe hemel (Op. 21:1);
die nuwe aarde (Op. 21:1); en
die nuwe dinge (Op. 21:5).
Die toekomstige ewige orde is deur ŉ belofte van God verseker, want sy woorde is waaragtig en betroubaar (Op 21:5).
Tweedens, die bevestiging daar is die voorsiening van die fontein van die water van die lewe (Op 21:6).
Derdens, die erfenis van die gelowiges word bevestig, die Een op die troon gee aan hulle alles, dit wil sê die nuwe hemel, nuwe aarde, en die nuwe Jerusalem.
Vierdens word bevestig die finale einde van alle ongeredde sondaars (agt groepe word hier genoem), hulle beërwe die poel wat brand met vuur en swawel, die tweede dood (Op 21:8).
In die laaste hoofstuk van Openbaring word in Openbaring 21: 14 en 15 weereens duidelik gestel die verskillende eindbestemmings van alle mense.
Volgende: Openbaring 21: Die vrou van die Lam : Lees hier